തലയും ചിന്നത്തലയും ഒരൊറ്റ ഫ്രെയിമില് ഏറ്റെടുത്ത് ആരാധകര്, വൈറലായി സൂപ്പര് കിങ്സിന്റെ ട്വീറ്റ് X ചെന്നൈ സൂപ്പര് കിങ്സും മഹേന്ദ്ര സിങ് ധോണിയും തമ്മിലുള്ള ബന്ധം പോലെ ചെന്നൈ ആരാധകര് ആഘോഷിക്കുന്ന ഒന്നാണ് ടീമിലെ തലചിന്നതല കൂട്ടുകെട്ട്. ടീമിന്റെ നായകന് എന്ന അര്ത്ഥത്തില് ധോണിയെ ആരാധകര് തല എന്നും ഉപനായകന് എന്ന നിലയില് റെയ്നയെ ചിന്നതല എന്നുമാണ് ആരാധകര് വിശേഷിപ്പിക്കുന്നത്. ഐ.പി.എല്ലിന്റെ തുടക്കം മുതല് ഇരുവരും ചെന്നൈ ടീമിന്റെ അവിഭാജ്യ ഘടകമാണ്. ഇടയില് രണ്ടു വര്ഷം വിലക്കിനെത്തുടര്ന്ന് വിട്ടുനിന്നപ്പോഴൊഴികെ ഇരുവരും ഒരു ടീമിനു വേണ്ടി മാത്രമേ പാഡണിഞ്ഞിട്ടുള്ളു. ഇരുവരും തമ്മിലുള്ള സൗഹൃദവും ഊഷ്മളമാണ്. ധോണിയുടെ പാത പിന്തുടര്ന്ന് റെയ്ന രാജ്യാന്തര ക്രിക്കറ്റില് നിന്ന് വിരമിച്ചത് കഴിഞ്ഞ വര്ഷമാണ്. അതിനു ശേഷം ഇരുവരും ഐ.പി.എല്ലില് ചെന്നൈയ്ക്കു വേണ്ടി മാത്രമേ ക്രിക്കറ്റ് കളിക്കാന് ഇറങ്ങിയിട്ടുമുള്ളു. ധോണി ഉണ്ടെങ്കിലേ താന് അടുത്ത തവണ ഉണ്ടാകൂയെന്നും ക്രിക്കറ്റില് നിന്ന് ധോണി വിരമിക്കാന് തീരുമാനിച്ചാല് താനും കളി മതിയാക്കുമെന്നു റെയ്ന അടുത്തിടെ പറഞ്ഞതും ഇരുവരും തമ്മിലുള്ള ബന്ധത്തിന്റെ ആഴം വ്യക്തമാക്കുന്നു. ഇപ്പോള് ഇരുതാരങ്ങളെയും ഒരൊറ്റ ഫ്രെയിമിലാക്കി ചെന്നൈ ടീം തങ്ങളുടെ ട്വിറ്റര് ഹാന്ഡിലില് പോസ്റ്റ് ചെയ്ത ചിത്രമാണ് ആരാധകരുടെ ആവേശമുയര്ത്തിയത്. അടുത്തമാസം യു.എ.ഇയില് ആരംഭിക്കുന്ന ഐ.പി.എല്ലിന്റെ രണ്ടാം ഷെഡ്യൂളിനു മുന്നോടിയായി ദുബായിയില് ടീം പ്രാക്ടീസ് നടത്തുന്നതിനിടെയെടുത്ത ചിത്രമാണ് ട്വീറ്റിലുള്ളത്. നെറ്റ്സില് ഇരുവരും ബാറ്റ് ചെയ്യാന് നില്ക്കുന്ന തരത്തിലുള്ള ചിത്രത്തിന് അവരുടെ ജഴ്സി നമ്ബറുകളായ 7, 3 എന്നുമാത്രം കൊടുത്ത് ആരുണ്ട് ബൗള് ചെയ്യാന് എന്ന കുറിപ്പോടെയാണ് ഔദ്യോഗിക ട്വിറ്റര് ഹാന്ഡിലില് ഇന്നലെ ചിത്രം പ്രത്യക്ഷപ്പെട്ടത്. നിമിഷ നേരംകൊണ്ടാണ് ആരാധകര് ഇത് ഏറ്റെടുത്തത്. പ്രാക്ടീസ് സെഷന്റെ ഇതിലും മികച്ച ചിത്രം ടീമിന് നല്കാനാകില്ലെന്നാണ് ആരാധകരുടെ അഭിപ്രായം. ദുബായിലെ ഐ.സി.സി. അക്കാദമിയിലാണ് ടീം പരിശീലനം നടത്തുന്നത്. രണ്ടാംഘട്ടത്തിലെ ആദ്യ മല്സരം മുംബൈയും ചെന്നൈയും തമ്മില് സെപ്റ്റംബര് 19നാണ് നിശ്ചചയിച്ചിരിക്കുന്നത്. കഴിഞ്ഞ സീസണിലെ ഐപിഎല്ലും യു.എ.ഇയിലായിരുന്നു. അന്നു ദയനീയ പ്രകടനമായിരുന്നു ചെന്നൈയുടേത്. അതു മുന്നിര്ത്തിയാണ് ഇക്കറി ഒരു മാസം മുമ്ബേ ടീം തയാറെടുപ്പ് ആരംഭിച്ചിരിക്കുന്നത്. TAGS: Trending News X TAGS: